**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳՐԻ ՀԱՆՐԱՅԻՆ ՔՆՆԱՐԿՄԱՆ**

**04 հունիսի 2025թ ք․ Կապան**

«Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքի և ՀՀ կառավարության 2023 թվականի օգոստոսի 24-ի N 1421-Ն որոշման և շրջակա միջավայրի նախարարի 2023 թվականի սեպտեմբերի 04-ի N 310-Ն հրամանի դրույթների համաձայն, 2025 թվականի հունիսի 4-ին ժամը 15։00-ին Կապանի մշակույթի կենտրոնի նիստերի դահլիճում կազմակերպվել է «Կապան համայնքի 2026 թվականի բնապահպանական ծրագրի» նախագծային փաթեթի հանրային քննարկումը։ Հանրային քննարկման մասնակիցների անհատական կազմը կցվում է։

Հանրային քննարկումը վարում է համայնքի ղեկավարի առաջին տեղակալ Գոռ Թադևոսյանը։

Գ․ Թադևոսյանը տեղեկացրեց, որ հանրային քննարկում կազմակերպելու վերաբերյալ հայտարարությունը սահանված ժամկետում հրապարակվել է։

Ծրագիրը ներկայացնելու համար նիստը վարողը խոսքը փոխանցեց տնտեսական զարգացման և արտաքին կապերի բաժնի պետ Հասմիկ Ղոնյանին, ով նշեց որ 2026 թվականի ծրագրի մասհանումների գումարը կազմում է 233406,6 հազար դրամ, որը կուղղվի բնապահպանական միջոցառումների իրականացմանը՝ Ողջի գետի և ափապաշտպան ենթակառուցածքների համալիր բարեկարգմանը։ Առաջին փուլով նախատեսվում է ընդգրկել Ողջի գետի Կապան քաղաքի Շինարարներ, Գր․ Արզումանյան և Արամ Մանուկյան 1-ին նրբանցքի հատման հատվածի հարևանությամբ գտնվող հետիոտն կամրջից մինչև Հ․ Ավետիսյան, Թումանյան, Արամ Մանուկյան փողոցների հատման ավտոմոբիլային կամուրջն ընկած հատվածը։ Նախնական գնահատականների համաձայն գումարը կկազմի մոտ 500,0 մլն դրամ, որից 233406,6 հազար դրամը մասհանումների գումարն է, մնացած գումարը կտրամադրվի համայնքի բյուջեից։

Առողջապահական մասով նախատեսվում է Կապանի 5 մանկապարտեզ համալրել անհրաժեշտ գույքով՝ յուրաքանչյուրը 1,0 մլն դրամով, ընդհանուրը առողջապահական միջոցառումներ՝ 5,0 մլն դրամ, որը կրկին կտրամադրվի համայնքի բյուջեի միջոցներից։

Զեկուցողը տեղեկացրեց նաև, որ ծրագրի մշակման փուլում գործարկվել է նաև առաջարկությունների ներկայացման հարթակ, սակայն բնակչության կողմից սահմանված ժամկետում առաջարկություններ չեն ներկայացվել։

Զեկուցողը տեղեկացրեց, որ ծրագիրն արդեն համաձայնեցված է Առողջապահության նախարարության հետ, իսկ Շրջակա միջավայրի նախարարությունից լրացուցիչ տեղեկատվություն են պահանջել, որն արդեն ուղարկվել է։

Քննարկման ընթացքում բնապահպանական ծրագրի հետ կապված մասնակիցների կողմից առաջարկություններ չեղան։

**Քննարկումը վարեց՝ Գոռ Թադևոսյան**

**արձանագրեց Հասմիկ Ղոնյան**